wannaphong/clean_thaiwikipedia huggingface dataset:
# บอร์นโฮล์ม
บอร์นโฮล์ม  เป็นเกาะของประเทศเดนมาร์ก ตั้งอยู่ในทะเลบอลติก ตั้งอยู่ทางทิศตะวันออกของเดนมาร์ก ทางทิศใต้ของสวีเดน และทางทิศเหนือของประเทศโปแลนด์ มีอุตสาหกรรมที่สำคัญคือการประมง ศิลปะและงานหัตถกรรม และการทำแก้วและเครื่องปั้นดินเผา และการท่องเที่ยวในฤดูร้อน ในสมัยโบราณเป็นที่พำนักของโจรสลัด ต่อมาในปี ค.ศ. 1510 สันนิบาตฮันซาได้เข้ายึดเกาะนี้ และตกอยู่ใต้การปกครองของเดนมาร์ก ลือเบค และสวีเดน ตามลำดับ จนตกเป็นของเดนมาร์กในปี ค.ศ. 1660
# เอมอร สินธุไพร
เอมอร สินธุไพร (เกิด 26 สิงหาคม พ.ศ. 2502) อดีตสมาชิกสภาผู้แทนราษฎรจังหวัดร้อยเอ็ด อดีตที่ปรึกษานายกองค์การบริหารส่วนจังหวัดร้อยเอ็ด

 ประวัติ 
เกิดเมื่อวันที่ 26 สิงหาคม พ.ศ. 2502 ที่ตำบลโพธิ์ใหญ่ อำเภอพนมไพร จังหวัดร้อยเอ็ด เป็นบุตรนายจำนงค์ และนางหม่อม เนตรรักษ์ มีพี่น้อง 3 คน สำเร็จการศึกษาครุศาสตรบัณฑิต สาขาบริหารการศึกษา มหาวิทยาลัยราชภัฏบุรีรัมย์ และปริญญาโท รัฐศาสตร์มหาบัณทิต มหาวิทยาลัยรามคำแหง

เอมอร สมรสกับนิสิต สินธุไพร นักการเมืองชาวจังหวัดร้อยเอ็ด

 งานการเมือง 
อดีตรับราชการครู โรงเรียนบ้านดอนดู่ อำเภอพนมไพร จังหวัดร้อยเอ็ด

พ.ศ. 2554 ดำรงตำแหน่งที่ปรึกษานายกองค์การบริหารส่วนจังหวัดร้อยเอ็ด ก่อนจะลาออกมาลงสมัครรับเลือกตั้งสมาชิกสภาผู้แทนราษฎร จังหวัดร้อยเอ็ด แทนนายนิสิต สินธุไพร ที่ถูกตัดสิทธิ์ทางการเมือง 5 ปี ในคดียุบพรรคพลังประชาชน ผลการเลือกตั้งนางเอมอรได้รับเลือกตั้งเป็นครั้งแรกด้วยคะแนน 67,072 คะแนน ทิ้งห่างอันดับ 2 ที่ได้ไป 5,359 คะแนน

 สมาชิกสภาผู้แทนราษฎร 
เอมอร สินธุไพร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดร้อยเอ็ด สังกัดพรรคเพื่อไทย

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๕ , เล่ม ๑๒๙ ตอนที่ ๓๕ ข หน้า ๑๔๕, ๓ ธันวาคม ๒๕๕๕
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ , เล่ม ๑๒๘ ตอนที่ ๒๔ ข หน้า ๑๘๔, ๒ ธันวาคม ๒๕๕๔
# นอร์ธอเมริกัน เอฟ-82 ทวินมัสแตง
นอร์ทอเมริกัน เอฟ-82 ทวินมัสแตง เป็นเครื่องบินขับไล่ลูกสูบรุ่นสุดท้ายที่ได้รับการจัดเข้าประจำการในกองทัพอากาศสหรัฐอเมริกา มีโครงสร้างพื้นฐานมาจากเครื่องบินขับไล่ พี-51 มัสแตง เดิมทีออกแบบมาเพื่อปฏิบัติในภารกิจขับไล่คุ้มกันระยะไกลในช่วงสงครามโลกครั้งที่สอง แต่สงครามได้ยุติลงก่อนที่จะมีการเดินสายการผลิตครั้งแรก 

ภายหลังสงครามโลกสงบลงจึงได้รับการปรับเปลี่ยนภารกิจเป็นเครื่องบินขับไล่กลางคืน ได้รับการติดตั้งเรดาร์ก่อนที่จะถูกแทนที่โดยเครื่องบิน นอร์ทรอป พี-61 แบล็กวิโดว์

แหล่งข้อมูลอื่น

 นอกร์ทอเมริกัน เอฟ-82 ทวินมัสแตง ที่ พิพิธภัณฑ์แห่งชาติกองทัพอากาศสหรัฐอเมริกา
# ออร์ฮูส
ออร์ฮูส (,) เป็นเมืองใหญ่เป็นอันดับ 2 ของประเทศเดนมาร์ก เป็นเมืองท่าสำคัญ ริมอ่าวออร์ฮูสทางฝั่งตะวันออกของคาบสมุทรจัตแลนด์ ได้รับการกล่าวถึงอย่างไม่เป็นทางการว่าเป็นเมืองหลวงของคาบสมุทรจัตแลนด์Bridgwater, W. & Beatrice Aldrich. (1966) The Columbia-Viking Desk Encyclopædia. Columbia University. p. 11.
# จิงโจ้แดง
thumb
thumb
thumb
thumb
จิงโจ้แดง  เป็นสัตว์เลี้ยงลูกด้วยนมในอันดับสัตว์มีกระเป๋าหน้าท้อง (Marsupialia) ชนิดหนึ่ง จำพวกจิงโจ้
ลักษณะ
จิงโจ้แดงนับเป็นสัตว์มีกระเป๋าหน้าท้องที่มีขนาดใหญ่ที่สุดในโลกในปัจจุบันนี้ที่ยังคงดำรงเผ่าพันธุ์อยู่The Red Kangaroo – The World’s Biggest Marsupial!  ถือกำเนิดขึ้นมาในออสเตรเลียราว 1 ล้านปีมาแล้ว  ด้วยมีความสูงประมาณ 75-140 เซนติเมตร หางยาว 65-100 เซนติเมตร น้ำหนักเต็มที่ประมาณ  17-85 กิโลกรัม อายุขัยโดยเฉลี่ย 12-18 ปี
 
ตัวผู้มีขนาดใหญ่กว่าตัวเมียและมีขนสีน้ำตาลแดง ส่วนตัวเมียขนสีเทา ขาหน้าสั้นเล็ก ใช้ในการต่อสู้หรือเล่นหยอกล้อกันและใช้หยิบจับอาหารเข้าปาก ขาหลังเป็นรูปตัว Z มีกล้ามเนื้อแข็งแรง ใช้รับน้ำหนักตัวและช่วยในการกระโดด ซึ่งสามารถกระโดดได้ไกลถึง 2 เมตร แต่ไม่สามารถที่จะเดินถอยหลังได้ มีส่วนหางแข็งแรงมากเพราะต้องใช้ยันรับน้ำหนักตัวเวลาพักผ่อนกินอาหาร ประโยชน์ของหางอีกอย่าง คือ เอาไว้ยันพื้นเวลาต่อสู้กัน เพราะใช้ขาหลังเป็นอาวุธในการถีบกัน และขาหน้าใช้การป้องปัดและสาวใส่กัน โดยเฉพาะตัวผู้ที่โตเต็มวัยคล้ายกับการชกมวย

ที่ต้นขาหน้ามีเส้นเลือดอยู่เป็นจำนวนมาก ซึ่งจิงโจ้แดงจะเลียต้นขานี้ด้วยน้ำลาย เพื่อให้ตัวเย็น คลายความร้อนจากถิ่นที่อยู่ซึ่งเป็นทะเลทราย เพราะเลือดจากส่วนนี้จะสูบฉีดไปยังหัวใจ

แหล่งอาศัย
พบกระจายพันธุ์อยู่ทั่วประเทศออสเตรเลีย สถานที่อยู่อาศัยคือ ทุ่งหญ้าโล่งและทะเลทราย เพราะอาหารหลัก คือ หญ้า นอกจากนี้ยังกินใบไม้และไม้พุ่มขนาดเล็กบางชนิดได้ด้วย 

จิงโจ้แดงอยู่รวมกันเป็นฝูง มีตัวผู้เป็นจ่าฝูง นอนพักผ่อนในเวลากลางวันและหากินในเวลากลางคืน ปัจจุบันคาดว่ามีจำนวนประชากรจิงโจ้แดงในธรรมชาติของออสเตรเลียประมาณ 10 ล้านตัว

การขยายพันธุ์
thumb|200px|left|ลูกจิงโจ้แรกเกิดที่ยังไม่มีขน และต้องคลานไปยังเต้านมแม่เพื่อดูดนม เรียกกันว่า "โจอี้" (Joey)
เข้าสู่วัยเจริญพันธุ์เมื่ออายุได้ 2 ปี  มีระยะเวลาตั้งท้องนาน 33 วัน ออกลูกครั้งละ 1 ตัว ลูกจิงโจ้ที่เพิ่งออกมาลำตัวยาว 2.5-4 เซนติเมตร น้ำหนัก 0.5-1 กรัม ไม่มีขน เมื่อคลอดออกมาจะคลานเข้าไปอยู่ในถุงหน้าท้องของแม่เพื่อดูดนมและหลบซ่อนศัตรู พออายุได้ 8 เดือน จึงออกมาหากินข้างนอก และกลับเข้าถุงหน้าท้องเป็นครั้งคราว ด้วยการเอาส่วนหัวเข้ามุดไปก่อน ปล่อยให้ส่วนหางและขาหลังโผล่อยู่ด้านนอก จากนั้น จึงจะม้วนตัวในถุงหน้าท้องเพื่อโผล่แต่หัวออกมาข้างนอกจิงโจ้แดง, คอลัมน์ เพื่อนตัวเล็ก หน้า 28: ข่าวสดปีที่ 20 ฉบับที่ 7307 ประจำวันที่ 1 ธันวาคม 2553

แม้จะมีลูกได้ครั้งละ 1 ตัว แต่จิงโจ้แดงสามารถที่จะมีลูกได้มากกว่า 1 ตัว ในถุงหน้าท้อง โดยลูกจิงโจ้แต่ละตัวจะมีขนาดไม่เท่ากัน เพราะเกิดในช่วงเวลาที่ต่างกัน หรือแม้กระทั่งมีตัวอ่อนในตัวของแม่จิงโจ้ ขณะที่ลูกจิงโจ้แรกคลอดยังคงคลานไปดูดนมอยู่ก็มี จิงโจ้แดงจะมีเต้านมทั้งหมด 4 เต้า 2 เต้าแรกมีความยาวไว้สำหรับลูกจิงโจ้วัยอ่อนใช้ดูดกิน น้ำนมในส่วนนี้ มีคาร์โบไฮเดรตสูง ไขมันต่ำ ขณะที่อีก 2 เต้าจะมีขนาดสั้น ไว้สำหรับลูกจิงโจ้ที่โตแล้วดูดกิน มีคาร์โบไฮเดรตต่ำ ไขมันสูง ขณะที่แม่จิงโจ้มีลูกวัยอ่อน ตัวอ่อนที่ยังไม่คลอดออกมา จะหยุดพัฒนาการเพื่อรอให้ลูกจิงโจ้วัยอ่อนนั้นเติบโตขึ้นมา แล้วจึงมาแทนที่ จิงโจ้แดงจึงเป็นสัตว์ที่ผสมพันธุ์และแพร่ขยายพันธุ์ได้ตลอดเวลา ขณะที่ลูกจิงโจ้โตพอที่จะออกมาอยู่ข้างนอกได้แล้ว และในถุงหน้าท้องมีลูกจิงโจ้อีกตัวที่ยังอาศัยอยู่ แม่จิงโจ้จะไล่ให้ลูกตัวที่โตกว่าไม่ให้เข้ามา อาจจะให้แค่โผล่หัวเข้าไปดูดนม ซึ่งเวลานี้ลูกจิงโจ้ก็ถึงวัยจะที่กินหญ้าเองได้แล้วAustralia, "Mutant Planet" ทางอนิมอลพลาเน็ต. สารคดีทางทรูวิชั่นส์: เสาร์ที่ 29 ธันวาคม 2555
# พระเจริญราชเดช (ฮึง ภวภูตานนท์ ณ มหาสารคาม)
พระเจริญราชเดช (ท้าวไชยวงษา ฮึง ภวภูตานนท์ ณ มหาสารคาม) เป็นบุตรพระยาขัติยวงษา (สีลัง) เจ้าเมืองร้อยเอ็ด เกิดที่เมืองร้อยเอ็ด เมื่อแรกตั้งเมืองมหาสารคาม พระบาทสมเด็จพระจอมเกล้าเจ้าอยู่หัว 
ทรงพระกรุณาโปรดเกล้าฯ ตั้งให้ท้าวไชยวงษา ฮึง เป็นราชวงษ์ เมืองมหาสารคาม ต่อมาทรงพระกรุณาโปรดเกล้าฯ ให้ราชวงษ์ ฮึง เป็น อุปฮาช เมืองมหาสารคาม 

พ.ศ. 2422 พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ตั้งให้อุปฮาต ฮึง เป็น พระเจริญราชเดช และเป็นเจ้าเมืองมหาสารคาม คนที่ 2
# เสาค้ำ
เสาค้ำ  เป็นวัสดุซึ่งใช้สำหรับเป็นตัวช่วยยึดโครงสร้างหลักให้แน่นหนาแข็งแรงหรือเพื่อความมั่นคงและเสถียร ในทางวิศวกรรมเสาค้ำมีการใช้งานอย่างแพร่หลาย สิ่งประดิษฐ์ต่างๆ เช่น รถยนต์ ใช้เสาค้ำเพื่อยึดช่วงล่างเข้าโครงตัวถังเพื่อความมั่นคงในขณะรถเคลื่อนที่หรือการสั่นสะเทือนจากสภาวะการขับขี่ในรูปแบบต่าง เครื่องบิน ใช้เสาค้ำยึดโครงสร้างหลักเช่น ยึดปีกเข้ากับลำตัวเครื่องบินหรือยึดปีกแบบสองชั้นให้แข็งแรง หรือยึดเกียร์ลงจอด Struts อังกฤษhttp://www.taggartautorepair.com/shock_and_strut_suspension_service.asp  อังกฤษ

 ภาพเสาค้ำ
# สึบุรายะโปรดักชัน
สึบุรายะโปรดักชัน  เป็นบริษัทจำกัดที่ทำธุรกิจเกี่ยวกับโทรทัศน์เทคนิคพิเศษและผลิตภาพยนตร์ โดยมีภาพยนตร์ซีรีส์หลักอยู่ คือ อุลตร้าแมน และอุลตร้าซีรีส์ มีสำนักงานใหญ่ตั้งอยู่ที่ ฮาชิแมนย่า เซตากายะ โตเกียว ประเทศญี่ปุ่นThe Official Tsuburaya Productions English Webpage  company profile
# เจย์ซี ชาน
เจย์ซี ชาน  หรือชื่อจีน ฝาง จู่หมิง  เกิดวันที่ 3 ธันวาคม ค.ศ. 1982 เป็นทั้งนักร้องและนักแสดงชาวฮ่องกง เขาได้เปิดตัวซีดีอัลบั้มภาษาจีนกลางในฮ่องกง และปัจจุบันเขาอยู่ที่ประเทศไต้หวันเพื่อสานต่ออาชีพทางดนตรีของเขา

 ประวัติ 
เจย์ซี เกิดและเติบโตในลอสแอนเจลิส รัฐแคลิฟอร์เนีย เขาเป็นบุตรชายของดาราแอ็คชั่น/ศิลปะการต่อสู้ของฮ่องกงที่มีชื่อว่า เฉินหลง กับนักแสดงหญิงชั้นนำชาวไต้หวัน ซึ่งมีชื่อว่า หลิน ฟ่งเจียว และเป็นน้องต่างมารดาของ อู๋ ฉี่ลี่ อย่างไรก็ตาม แหล่งข้อมูลอื่นๆ รวมถึงอัตชีวประวัติของเฉินหลง ได้ระบุว่าเขาเกิดใน ค.ศ. 1984 โดยที่พ่อแม่ของเขาได้แต่งงานกันใน ค.ศ. 1983 ในขณะที่เว็บไซต์อย่างเป็นทางการของเฉินหลงกล่าวว่าเขาได้แต่งงานใน ค.ศ. 1982

เจย์ซีได้เข้าศึกษาในช่วงระยะเวลาสั้นๆที่วิทยาลัยวิลเลียมและแมรี่ ในวิลเลียมสเบิร์ก รัฐเวอร์จิเนีย เป็นระยะเวลาสองภาคการศึกษา แต่ไม่สำเร็จ "Jaycee Chan: Like dad, but only up to a point" New York Times. December 7, 2006.List of College of William and Mary alumni

หลังจากเลิกการศึกษา เขาได้กลับไปที่ฮ่องกงเพื่อใช้ชีวิตใหม่ใน ค.ศ. 2003 แม้ว่าอัลบั้มเพลงรวมถึงภาพยนตร์ของเขาจะมียอดจำหน่ายที่มืดมน แต่ทางสตูดิโอก็ยืนกรานว่าเขาจะประสบความสำเร็จในวันหนึ่ง ในช่วงต้น ค.ศ. 2009 ทางเว็บไซต์จีนได้รายงานว่าเขาได้รับการกำหนดเป็นพลเมืองของสหรัฐอเมริกาโดยความเห็นชอบจากความเป็นพลเมืองชาวจีน房祖名加入中国籍美国移民局曾多次挽留 

สำหรับภาพยนตร์ ใหญ่พลิกแผ่นดินฟัด หลิน ฟ่งเจียว ได้แนะนำให้เจย์ซีได้ร่วมงานกับพ่อของเขา แต่เฉินหลงกลับปฏิเสธสำหรับเรื่องดังกล่าว อย่างไรก็ตามเจย์ซีก็ได้คืนดีกับพ่อของเขา และสองพ่อลูกก็ได้แสดงร่วมกันในภาพยนตร์ลำดับที่ 100 ของเฉินหลง ในเรื่อง ใหญ่ผ่าใหญ่ 1911 (2011) - Hong Kong Movie Database

ในระหว่างพิธีมอบรางวัลที่กรุงปักกิ่งในเดือนเมษายน ค.ศ. 2011 เฉินหลงได้กล่าวว่าเขาจะบริจาคทรัพย์สินของเขาทั้งหมดเพื่อการกุศลหลังจากที่เขาเสียชีวิต โดยให้บุตรชายของเขาหาเลี้ยงชีพด้วยตนเองและเพื่อเป็นการพิสูจน์คุณค่าในตัวของเขาJackie Chan to donate entire fortune to charity, leaves nothing to son  

ในวันที่ 18 สิงหาคม ค.ศ. 2014 เจย์ซี ชาน ถูกตำรวจจีนแผ่นดินใหญ่จับในข้อหาเสพยาเสพติดประเภทกัญชา โดยมีไว้ครอบครองรวมถึงมีไว้เพื่อการค้า พร้อมกับ เคอ เจิ้นตง นักแสดงชายดาวรุ่งชาวไต้หวัน โดยเจย์ซีได้สารภาพว่าได้เสพกัญชามานาน 8 ปีแล้ว

 ผลงานภาพยนตร์ 
 ค.ศ. 2004 คู่ใหญ่พายุฟัด 2 (千機變II: 花都大戰)
 ค.ศ. 2007 ยังมีหวังที่ปลายฟ้า (太陽照常升起) รับบทเป็น ลูกชาย
 ค.ศ. 2007 อึด ฟัด อัด ถล่มเมืองตำรวจ (男兒本色) รับบทเป็น เว่ย จิงเหอ
 ค.ศ. 2007 ลั่นฝันให้สนั่นโลก (戰鼓) รับบทเป็น ซิด
 ค.ศ. 2008 กังฟูแพนด้า จอมยุทธ์พลิกล็อก ช็อคยุทธภพ (功夫熊猫) รับบทเป็น มาสเตอร์กระเรียน (ภาษากวางตุ้ง)
 ค.ศ. 2008 ความลับของห้าผู้พิทักษ์ (虎胆五俠) รับบทเป็น วานรวัยเด็ก (พากย์เสียง)
 ค.ศ. 2009 ศึกชิงขุมทรัพย์วังหลวง (追影)
 ค.ศ. 2009 มู่หลาน วีรสตรีโลกจารึก (花木蘭)
 ค.ศ. 2011 ใหญ่ผ่าใหญ่ (辛亥革命) รับบทเป็น จาง เซ็นหวู
 ค.ศ. 2011 กังฟูแพนด้า 2 (功夫熊猫2) รับบทเป็น มาสเตอร์กระเรียน (ภาษากวางตุ้ง)
 ค.ศ. 2012 พ่อสั่งมาฟัด (寶島雙雄) รับบทเป็น เจย์
# แซนตาบาร์บารา (รัฐแคลิฟอร์เนีย)
แซนตาบาร์บารา  เป็นเคาน์ตีซีตของแซนตาบาร์บาราเคาน์ตี รัฐแคลิฟอร์เนีย สหรัฐอเมริกา ตั้งอยู่บริเวณชายฝั่งตะวันตกของสหรัฐอเมริกา มีสภาพภูมิอากาศที่มักกล่าวว่ามีลักษณะเดียวกับเมดิเตอร์เรเนียน โดยเป็นที่รู้จักในชื่อ "ริเวียราแห่งอเมริกา"New York Times article on Santa Barbara จากการสำรวจประชากรในปี ค.ศ. 2010 มีประชากร 88,410 คน ลดลง 1,190 คน จากการสำรวจประชากรครั้งก่อน เป็นเมืองใหญ่อันดับ 2 ในเคาน์ตีรองจากแซนตามาเรียhttp://www.santamariatimes.com/news/local/article_c18874f4-4ae8-11e0-9a80-001cc4c03286.html

เมืองมีชื่อเสียงด้านการท่องเที่ยวและรีสอร์ต มีภาคการให้บริการขนาดใหญ่ การศึกษา เทคโนโลยี สุขภาพ การเงิน เกษตรกรรม ภาคการผลิต จากการสำรวจในปี ค.ศ. 2004 ภาคการให้บริการคิดเป็น  35% ของอาชีพคนท้องถิ่น
# แหนบ
แหนบ  เป็นอุปกรณ์ที่ใช้สำหรับรับน้ำหนักก่อนส่งผ่านไปสู่เพลา ดูดซับและหน่วงเวลาแรงสั่นสะเทือนของรถไว้แล้วค่อยปลดปล่อยแรงสั่นสะเทือนนั้นออกมาทำให้รถเคลื่อนที่ไปได้อย่างนุ่มนวลแม้สภาพถนนจะขรุขระข้อมูลทั่วไปเกี่ยวกับแหนบ
right|thumb|250px|แหนบในรถบรรทุก
 ประวัติ 

 ลักษณะ 
โดยทั่วไปแหนบจะผลิตจากเหล็กชนิดพิเศษเรียกว่า เหล็กสปริง (Spring steel) รูปร่างของแหนบจะเป็นเหล็กแผ่นมีความโค้งเล็กน้อยและนำมาเหล็กแผ่นที่มีความยาวแตกต่างกันเล็กน้อยหลายชิ้นมาประกบเข้าด้วยกันจากเพื่อให้สามารถรับน้ำหนักได้มากขึ้น การประกบเหล็กแผ่นหลายชิ้นซึ่งความยาวแตกต่างกันจะส่งผลให้เมื่อรถบรรทุกน้ำหนักน้อยจะไม่แข็งเกินไป เป็นการกระจายภาระการรับน้ำหนัก เหล็กแหนบจะถูกยึดเข้าด้วยกันโดยเจาะรูไว้ตรงกึ่งกลางแล้วใช้สลักยึดเป็นตับเดียวกันแล้วจึงนำไปยึดกับเพลา ส่วนปลายจะยึดไว้กับโครงรถโดยอาศัยหูแหนบหรือโตงเตง
# พิโนไซโทซิส
พิโนไซโทซิส  เป็นการนำสารเข้าสู่เซลล์ โดยเมื่อสารมาเกาะติดกับเยื่อหุ้มเซลล์ เยื่อหุ้มเซลล์จะเว้าเข้าไปจนหลุดกลายเป็นกระเปาะขนาดเล็กอยู่ภายในเซลล์ ไม่มีความจำเพาะกับชนิดสาร พบได้ในเซลล์หลายชนิด เช่น เซลล์เม็ดเลือดขาวชนิดแมโครฟาจ (Macrophage) และเซลล์รากพืช เป็นต้น  ส่วนการขนส่งสารเข้าสู่เซลล์ที่มีการจำเพาะกับชนิดสาร จะเรียกว่า  การนำสารเข้าสู่เซลล์แบบใช้ตัวรับ (receptor-mediated endocytosis)
# การนำสารเข้าสู่เซลล์แบบใช้ตัวรับ
การนำสารเข้าสู่เซลล์แบบใช้ตัวรับ  หรือการนำสารเข้าสู่เซลล์โดยใช้แคลทริน (clathrin-dependent endocytosis) เป็นการนำสารเข้าสู่เซลล์โดยสารที่จะเข้าสู่เซลล์นั้นต้องจับกับตัวรับที่จำเพาะบนเยื่อหุ้มเซลล์ก่อน จากนั้นตัวรับที่จับสารแล้วจะเว้าเข้าไปในเซลล์แล้วหลุดเป็นกระเปาะหรือเวสิเคิลขนาดเล็กเข้าไปข้างในเซลล์ สารที่เข้าสู่เซลล์ด้วยวิธีนี้ได้แก่ ฮอร์โมน สารพิษ แอนติบอดี ไวรัส เป็นต้น

หลังจากที่สารจับกับตัวรับที่จำเพาะบนเยื่อหุ้มเซลล์ จะมีการส่งสัญญาณผ่านทางเยื่อหุ้มเซลล์ มีแคลทรินเข้ามาจับกับเยื่อหุ้มเซลล์ด้านในของตัวรับ ทำให้เกิดการม้วนของเยื่อหุ้มกลายเป็นเวสิเคิล จากนั้นแคลทรินจะหลุดออก เวสิเคิลแต่ละอันที่ไม่ถูกแคลทรินหุ้มจะรวมเข้าด้วยกันกลายเป็นเอนโดโซม  เนื่องจากตัวรับเป็นการทำงานภายในร่วมกับมือจับ ระบบนี้จึงอิ่มตัวได้และการนำเข้าเซลล์จะลดลงจนกว่าตัวรับจะถูกนำกลับมาใช้ใหม่ที่เยื่อหุ้มอีกครั้ง 
 แหล่งข้อมูลอื่น 
 CytoChemistry.net - A lecture on RME with some nice pictures
หมวดหมู่:กระบวนการของเซลล์
หมวดหมู่:เซลล์
# รัฐกาตามาร์กา
กาตามาร์กา  เป็นรัฐในประเทศอาร์เจนตินา ตั้งอยู่ทางตะวันตกเฉียงเหนือของประเทศ รัฐมีประชากร 334,568 คน จากการสำรวจประชากรในปี ค.ศ. 2001 และมีพื้นที่ 102,602 ตารางกิโลเมตร รัฐข้างเคียงได้แก่ (หมุนตามเข็มนาฬิกา เริ่มจากทิศเหนือ) รัฐซัลตา รัฐตูกูมัน รัฐซานเตียโกเดลเอสเตโร รัฐกอร์โดบา และรัฐลาริโอฆา ทางตะวันตกติดกับชายแดนประเทศชิลี เมืองหลวงของรัฐคือ ซานเฟร์นันโดเดลบาเยเดกาตามาร์กา เมืองสำคัญอื่นได้แก่ อันดัลกาลา ติโนกัสตา และเบเลน
# ธนาคารแห่งชาติแองโกลา
ธนาคารแห่งชาติแองโกลา  เป็นธนาคารกลางของประเทศแองโกลา โดยเป็นของรัฐและมีรัฐบาลแองโกลาเป็นผู้ถือหุ้น ธนาคารตั้งอยู่ในกรุงลูอันดา และเจริญรอยตามต้นกำเนิดย้อนกลับไปใน ค.ศ. 1865

 ประวัติ 
ใน ค.ศ. 1864 ธนาคารนาซิโอนาลอุลตรามาริโน (BNU) ได้ก่อตั้งขึ้นในกรุงลิสบอน ประเทศโปรตุเกส ในฐานะธนาคารนอกเขตโพ้นทะเลของโปรตุเกส ปีถัดมาธนาคารนี้ได้เปิดสาขาหลายแห่ง รวมถึงอาณาเขตแองโกลาโปรตุเกส ซึ่งขณะนั้นเป็นอาณานิคมภายใต้การครอบครองของโปรตุเกส เมื่อโปรตุเกสได้จัดตั้งธนาคารเฉพาะกิจการสำหรับประเทศแองโกลา ในชื่อ ธนาคารแองโกลา (Banco de Angola) ใน ค.ศ. 1926 ทาง BNU ก็ได้โอนสาขาสแตนเลวิลไปยังธนาคารแห่งนี้ ซึ่งใน ค.ศ. 1934 ก็ได้โอนสาขาไปยังโบมา ก่อนที่จะปิดตัวลงใน ค.ศ. 1947 Mambu ma Khenzu, E. 2006. A Modern History of Monetary and Financial Systems of Congo, 1885-1995. (Lewiston, New York: Edwin Mellen), p. 132.

เมื่อแองโกลาได้รับเอกราชในปี ค.ศ. 1975 ทางรัฐบาลก็ได้ทำธนาคารส่วนกลาง โดยเปลี่ยนจากชื่อในภาษาโปรตุเกสจาก บองโกเดแองโกลา (Banco de Angola) มาเป็น บองโกนาซิโอนาลเดแองโกลา Banco Nacional de Angola (BNA)

ธนาคารแองโกลา เป็นหนึ่งในสมาชิกพันธมิตรเพื่อการเข้าถึงแหล่งเงินทุน และมีบทบาทในเวทีด้านการเข้าถึงบริการด้านการเงินMember list retrieved 21 February 2012
# รายชื่อปลัดกระทรวงคมนาคมของไทย
รายนามปลัดกระทรวงคมนาคมของประเทศไทย

 พ.ศ. 2455 - ปัจจุบัน 

 ลำดับ(สมัย)  รายพระนาม/รายนาม  เริ่มวาระ  สิ้นสุดวาระ 2  พระยาสวัสดิ์วรวิถี(ม.ร.ว. สายหยุด สนิทวงศ์)  22 พ.ค. 2459 แจ้งความกระทรวงคมนาคม เรื่อง ตั้งตำแหน่งปลัดทูลฉลองและผู้รั้งอธิบดีกรมทาง  พ.ศ. 2469 
 หม่อมหลวงจรัญ สนิทวงศ์ 7 สิงหาคม 2489-http://www.ratchakitcha.soc.go.th/DATA/PDF/2489/D/058/1230_1.PDF
นายสว่าง สงวนวงศ์ 1 ตุลาคม 2509 - 30 กันยายน 2510
 ดร.กัญจน์ นาคามดี 9 ตุลาคม 2519 - 11 ตุลาคม 2519http://www.news.mot.go.th/motc/on/boss_38.html
 ศ.ดร.นาวาเอก เจริญ เจริญรัชต์ภาคย์ 11 ตุลาคม 2519 คำสั่งหัวหน้าคณะปฏิรูปการปกครองแผ่นดิน ที่ ๙/๒๕๑๙ เรื่อง ให้ข้าราชการพลเรือนออกจากราชการและแต่งตั้งข้าราชการพลเรือน  -

 ศรีภูมิ ศุขเนตร ? - 26 กุมภาพันธ์ 2534ประกาศคณะรักษาความสงบเรียบร้อยแห่งชาติ ฉบับที่ ๓๑ (ไม่เป็นกฎหมาย เรื่อง การแต่งตั้งให้ข้าราชการรับราชการในตำแหน่งต่าง ๆ)
มหิดล จันทรางกูร 26 กุมภาพันธ์ 2534 - 30 กันยายน 2543

 ดร. ศรีสุข  จันทรางศุ 1 ตุลาคม 2543 - 30 กันยายน 2547
 วันชัย  ศารทูลทัต 1 ตุลาคม 2547 - 30 กันยายน 2549
 สุรชัย  ธารสิทธิ์พงษ์ 1 ตุลาคม 2549 - 30 กันยายน 2550
ชัยสวัสดิ์ กิตติพรไพบูลย์ 1 ตุลาคม 2550 - 30 กันยายน 2552
 สุพจน์ ทรัพย์ล้อม 1 ตุลาคม 2552 - 30 กันยายน 2554
 ศิลปชัย จารุเกษมรัตนะ 1 ตุลาคม 2554 - 30 กันยายน 2555
 พลตำรวจเอก วิเชียร พจน์โพธิ์ศรี 1 ตุลาคม 2555 - 30 กันยายน 2556
 สมชัย ศิริวัฒนโชค 1 ตุลาคม 2556 - 29 มิถุนายน 2557
 สร้อยทิพย์  ไตรสุทธิ์ 30 มิถุนายน 2557 - 30 กันยายน 2558
 ชาติชาย ทิพย์สุนาวี 1 ตุลาคม 2558 - 30 กันยายน 2561
 ชัยวัฒน์ ทองคำคูณ 1 ตุลาคม 2561 - 30 กันยายน 2563
 ชยธรรม์ พรหมศร 1 ตุลาคม 2563 - ปัจจุบันครม.เคาะ ‘ชยธรรม์ พรหมศร’ นั่งปลัดกระทรวงคมนาคม
# หนูหริ่งบ้าน
หนูหริ่งบ้าน  เป็นสัตว์เลี้ยงลูกด้วยนมขนาดเล็กชนิดหนึ่ง ในอันดับสัตว์ฟันแทะ (Rodentia) ในวงศ์หนู (Muridae)

หนูหริ่งบ้านจัดเป็นหนูที่มีขนาดเล็ก น้ำหนักตัวเมื่อโตเต็มที่ทั้งตัวผู้และตัวเมียประมาณ 30-40 กรัม มีขนสีน้ำตาลอ่อนตลอดทั้งลำตัว ส่วนท้องสีขาว ไม่มีขนที่หาง ขาหน้ามี 4 นิ้ว ขาหลังมี 5 นิ้ว ตัวเมียมีเต้านม 10 เต้า มีอายุขัยประมาณ 1.5-3 ปี

หนูหริ่งบ้านเป็นสัตว์ที่มีความปราดเปรียวว่องไว ออกหากินในเวลากลางคืน โดยกินอาหารได้แทบทุกอย่างเช่นเดียวกับหนูทั่วไป และจัดเป็นหนูอีกชนิดหนึ่งที่พบได้ตามบ้านเรือนของมนุษย์  มีการกระจายพันธุ์ที่กว้างขวางมาก โดยพบแทบทุกมุมของโลกและทุกทวีป แต่เชื่อว่า ดั้งเดิมเป็นสัตว์ที่มีถิ่นกำเนิดในทวีปเอเชีย ก่อนจะกระจายไปทั่วโลกอย่างในปัจจุบัน

หนูหริ่งบ้านเป็นหนูชนิดที่ได้รับความนิยมในการนำมาเป็นสัตว์เลี้ยง โดยมีการปรับปรุงพัฒนาสายพันธุ์โดยชาวจีนและชาวญี่ปุ่นจนกลายเป็นหนูเผือกทั้งตัว ตาสีแดง และพัฒนาจนเป็นสีต่าง ๆ ตามลำตัว โดยแรกเรี่มเลี้ยงกันในพระราชวัง และเป็นหนูชนิดที่นิยมเป็นสัตว์ทดลองและเลี้ยงเพื่อเป็นอาหารเลี้ยงแก่สัตว์เลื้อยคลานหนูไมซ์ [ the National Centre for Replacement, Refinement, and Reduction of Animals in Research ]
# ภูเขาอิโกมะ
ภูเขาอิโกมะ  เป็นภูเขาที่เป็นรอยต่อระหว่างจังหวัดนาระ และจังหวัดโอซากะ ประเทศญี่ปุ่น บริเวณที่สูงที่สุดของภูเขามีความสูงทั้งสิ้น 642 เมตร
# โบอิง ซี-135 สตราโตลิฟเตอร์
โบอิง ซี-135 สตราโตลิฟเตอร์ เป็นเครื่องบินลำเลียงในกองทัพอากาศสหรัฐอเมริกา มีต้นแบบมาจากเครื่องบินโดยสารพาณิชย์ โบอิง 367-80 (เป็นต้นแบบของโบอิง 707ด้วย) ในช่วงต้นคริสต์ศตวรรษที่ 1950 เริ่มทำการบินครั้งแรกในเดือนสิงหาคม ค.ศ. 1956 ต่อมาพัฒนาเป็นเครื่องบินเติมเชื้อเพลิงทางอากาศ เคซี-135 สตราโตแทงเกอร์

แหล่งข้อมูลอื่น

 ซี-135 ที่ Globalsecurity.org

ซ
# วีลแชร์บาสเกตบอล
วีลแชร์บาสเกตบอล  เป็นกีฬาบาสเกตบอลที่ผู้เล่นจะนั่งอยู่บนวีลแชร์ และถือเป็นหนึ่งในกีฬาสำคัญสำหรับคนพิการ โดยมีสหพันธ์วีลแชร์บาสเกตบอลนานาชาติ (IWBF) เป็นฝ่ายบริหารสูงสุดของกีฬานี้ และเป็นที่ยอมรับโดยคณะกรรมการพาราลิมปิคนานาชาติ (IPC) ในฐานะเจ้าหน้าที่ผู้มีอำนาจในกีฬาวีลแชร์บาสเกตบอลทั่วโลกแต่เพียงผู้เดียว ส่วนสหพันธ์บาสเกตบอลนานาชาติได้รับการยอมรับจาก IWBF ภายใต้ข้อ 13 ของข้อบังคับทั่วไป

IWBF มี 82 องค์กรระดับชาติสำหรับวีลแชร์บาสเกตบอล (NOWBs) ที่เข้าร่วมแข่งขันในวีลแชร์บาสเกตบอลทั่วโลก ด้วยจำนวนที่เพิ่มขึ้นในแต่ละปี ซึ่งเป็นที่คาดการณ์ว่า มีกว่า 100,000 คนที่เล่นวีลแชร์บาสเกตบอลจากการพักผ่อนหย่อนใจในการเล่นของสโมสร รวมถึงการเป็นสมาชิกของทีมชาติชั้นนำ วีลแชร์บาสเกตบอลมีเล่นกันทั้งในหมู่เด็กผู้ชาย, เด็กผู้หญิง ตลอดจนผู้ชายและผู้หญิงในวัยเติบโต
# พลอย หอวัง
พลอย หอวัง (เกิด 25 กรกฎาคม พ.ศ. 2528) เป็นนักแสดง นักร้อง ดีเจ พิธีกร และนางแบบชาวไทยเชื้อสายจีน มีชื่อเสียงจากการเป็นนักร้องวงเอช (H) หรือที่รู้จักกันในชื่อ Project H วงเกิร์ลกรุปของค่ายเพลงโดโจ ซิตี้ เป็นน้องสาวของคริส หอวัง

 ประวัติ 
พลอย หอวังเป็นชาวกรุงเทพแต่กำเนิด ศึกษาระดับอนุบาลถึงระดับมัธยมศึกษาที่โรงเรียนนานาชาติร่วมฤดี (Ris) ศึกษาระดับปริญญาตรี ด้านแฟชั่นดีไซน์ ที่สถาบัน Istituto Marangoni ประเทศอังกฤษ

พลอยเป็นหนึ่งในสมาชิกวงเกิร์ลกรุ๊ปที่ชื่อ Project H  ของโดโจซิตี้ สังกัดย่อยของ เบเกอรี่ มิวสิค ซึ่งมีเพลง "สุดสัปดาห์", "ความลับ", "ต่อให้ใครไม่รัก", "วันที่เธอดูแปลก" และ "ไม่รู้" หลังจากวงได้แยกย้ายกันไป พลอยยังคงทำงานด้านบันเทิง  ทั้งในบทบาทพิธีกร ดีเจ งานทางด้านแฟชั่น จนกลับมาทำงานเพลงอีกครั้งกับวงที่ชื่อ The Diet Pills

 ผลงาน 
 เพลง 
 อัลบั้ม "Project H" (พ.ศ. 2542)
 อัลบั้ม "H2oh!" (พ.ศ. 2543) ร่วมกับ อาร์สยาม
 อัลบั้ม รู้ไหม (พ.ศ. 2548)
อัลบั้ม แค่ห่วงใย (พ.ศ. 2549)
 เพลง เปล่า  "เพลงของเธอ" ของ เอิ้น พิยะดา (พ.ศ. 2551)
 อัลบั้ม "The Diet Pills" (พ.ศ. 2552)
 เพลง "ทำไมต้องมัดเธอ" Feat.ดีเจเผือกพงศธร จงวิลาส หาฟังได้เฉพาะคลื่น 91.5 ฮอตเอฟเอ็ม เท่านั้น (พ.ศ. 2553)

 มิวสิกวิดีโอ 
 ธารารัตน์ (Thararat) - YOUNGOHM

 แหลก - Season Five
 PLEASE - Atom
 อีกนาน (Alone But Not Lonely) - Gene Kasidit
 Lots of love - Twopee Southside Feat. นภ พรชำนิ
 Do My Dance - Daboyway
 ปล่อยให้เวลา - Three Man Down

 ภาพยนตร์
 ภาพยนตร์สั้นเรื่อง สวัสดีบางกอก เรื่อง Silence (ไซเลนซ์) คู่กับ นพชัย ชัยนาม
 ภาพยนตร์สั้นเรื่อง across the youniverse รับบท พิม
 One for the Road วันสุดท้าย..ก่อนบายเธอ รับบท อลิซ
 OMG! รักจังวะ.. ผิดจังหวะ รับบท เจ๊รี่

ละคร
 The Cupids บริษัทรักอุตลุด กามเทพออนไลน์ รับบท กุ๊กไก่
 หลอน เดอะซีรีส์ รับบท ภีม
 Home Stay หนีรัก ไปพักใจ รับบท จูน
 มหัศจรรย์ช่องวันรับบท
 เพลงเงาดอกงิ้ว   ช่องวันรับบท
 เขยบ้านนอก     ช่องวันรับบท

ซีรีส์
 แอ๊บร้ายให้นายไม่รัก รับบท น้ำตาล

 พิธีกร 
 รายการ ปล่อยของ โมเดิร์นไนน์ทีวี
 รายการ สุริวิภา โมเดิร์นไนน์ทีวี
 รายการ ฮอตชาร์ต ช่องกรีนแชนแนล 
 รายการ มูชาช่า ช่องแบงแชนแนล
 รายการ Whappening Shout Out ช่องGMMTV
 รายการ เลดี้เฟิร์ทส ช่องเพลย์แชนแนล
 รายการ ก็แฟชั่นอ่ะ ทาง Spokedark.tv
 รายการ paloy's diary ทาง spokedark.tv
 รายการ PALOY’s Make it OVER ทาง JOOX Thailand
 รายการ Jailbreak ทาง LineTV
 รายการ The Driver ทาง The Driver (Youtube)
 รายการ Good Mood Good Food ทาง Goodmood_Goodfood_TH
 รายการ แม่ว่าแม่รู้ ทาง GMM25Thailand
 รายการ paloy can do ทาง gooddayofficial
 รายการ mixed up ทาง gooddayofficial

 ดีเจ 
 91.5 ฮอตเอฟเอ็ม

 ผลงานเขียน 
 แรกรัก เริ่มเดท เขียนร่วมกับ คริส หอวัง

ซิทคอม
เนื้อคู่ The Final Answer (รับเชิญตอนที่ 11)
# หนูพุก
หนูพุก หรือ หนูแผง เป็นสกุลของสัตว์ฟันแทะในวงศ์ Murinae ในวงศ์ใหญ่ Muridae ใช้ชื่อวิทยาศาสตร์ว่า Bandicota (มาจากภาษาเตลูกู คำว่า  pandikokku หมายถึง "หนูหมู"Yule, Henry, Sir (New ed. edited by William Crooke, B.A.) (1903) Hobson-Jobson: A glossary of colloquial Anglo-Indian words and phrases, and of kindred terms, etymological, historical, geographical and discursive.  J. Murray, London. online)

หนูพุก มีรูปร่างลักษณะทั่วไปคล้ายกับหนูทั่วไปในวงศ์ Murinae แต่ทว่ามีรูปร่างที่ใหญ่กว่าหนูในสกุล Rattus มาก และมีจุดเด่นที่มีขนสีน้ำตาลแดงหรือน้ำตาลดำที่รุงรังไม่เป็นระเบียบ โดยเฉพาะอย่างยิ่งขนบริเวณหลังที่เป็นแผงแข็ง หลังตีนเป็นสีดำ หางยาวมีเกล็ดสีเดียว เป็นหนูที่มีอุปนิสัยดุร้าย เมื่อถูกคุกคามจะขู่และพร้อมที่จะกัด หน้า 148, สัตว์สวยป่างาม โดย ชมรมอนุรักษ์ธรรมชาติ มหาวิทยาลัยมหิดล (สิงหาคม, 2518)

หนุพุก แบ่งออกได้เป็น 3 ชนิด พบได้ในประเทศไทย 2 ชนิด 

หนุพุกอินเดีย (B. bengalensis)  
หนูพุกใหญ่ (B. indica)
หนูพุกเล็ก (B. savilei)

ถือเป็นหนูที่มีขนาดใหญ่ที่สุดในประเทศไทย โดยอาจจะมีความยาวจากปลายจมูกจรดปลายหางได้ถึง 23–28 เซนติเมตร น้ำหนัก 400–700 กรัม ตัวเมียสามารถผสมพันธุ์ได้ตั้งแต่ 4 เดือนขึ้นไป ในขณะที่ตัวผู้อายุ 6 เดือนขึ้นไป แต่เป็นหนูที่จะพบได้เฉพาะในพื้นที่เกษตรกรรม เช่น นาข้าว เท่านั้น กระจายพันธุ์ตั้งแต่อนุทวีปอินเดียจนถึงเอเชียอาคเนย์ อาศัยอยู่ในรูตามคันนาที่ขุดไว้ โดยมีขุยหรือก้อนดินที่ขุดขึ้นมากระจายเป็นเม็ดอยู่รอบ ๆ จัดเป็นศัตรูพืชที่สำคัญที่กินข้าว โดยเฉพาะข้าวที่ออกรวงเป็นอาหาร และยังกินสัตว์อย่างอื่นในนา เช่น ปูนา หรือหอยเชอรี่ เป็นอาหารอีกด้วย  แต่เกษตรกรเมื่อจับได้จะนิยมนำมาบริโภคหนูนา, "กบนอกกะลา" สารคดีทางช่อง 9: ศุกร์ที่ 14 พฤษภาคม 2553 เนื้อมีรสชาติอร่อย มีการล่าและขายกันในหลายพื้นที่หนูพุก
# เทร์รี คอนเนอร์
เทร์รี คอนเนอร์  เกิดเมื่อวันที่ 9 พฤศจิกายน ค.ศ. 1962 เป็นชาวอังกฤษ อดีตคอนเนอร์เคยเป็นนักฟุตบอลโดยเล่นในตำแหน่งกองหน้าให้กับสโมสรต่าง ๆ ในอังกฤษ เช่น สวอนซี, ไบรตัน, ลีดส์ยูไนเต็ด ปัจจุบันคอนเนอร์ได้มาเป็นผู้ช่วยผู้จัดการทีมวุลเวอร์แฮมป์ตันวอนเดอเรอส์
# เอาะหลาม
เอาะหลาม  เป็นอาหารลาวประเภทต้มที่มีน้ำน้อย นิยมใช้เนื้อควายแดเห้ง ต้มกับน้ำปลาร้า หนังควายแห้งหรือหนังปอง และผักเช่น พริก มะเขือ สะค้าน ตำลึง ยอดพริก เรียกว่าเอาะหลามเนื้อควาย นิยมรับประทานกับส้มหมูหรือส้มปลาแกง เอาะหลามอีกแบบหนึ่ง ใส่เนื้อสัตว์ ผัก และเห็ดได้ทุกอย่าง สุดแท้แต่ว่าจะมีสิ่งใด เรียกเอาะโฮะ อาหารลาวประเภทต้มอีกชนิดหนึ่ง ใส่น้ำมาก ตักน้ำซดได้ เรียกเอาะซดเพียสิง จะเลินสิน. ตำรับอาหารพระราชวังหลวงพระบาง แปลโดย จินดา จำเริญ. พิมพ์ครั้งที่ 2. กทม. ผีเสื้อลาว. 2553

เอาะหลามเป็นอาหารที่มีชื่อเสียงของหลวงพระบาง การปรุงดั้งเดิมใช้การหลาม คือใส่เครื่องปรุงลงในกระบอกไม้ไผ่แล้วนำไปเผาไฟ น้ำน้อยและข้นเพราะใส่ข้าวเหนียวจี่โขลกและมะเขือเปราะต้มสุกโขลกลงไป ส่วนผสมสำคัญของเอาะหลามที่ทำให้มีกลิ่นเฉพาะตัวคือสะค้านหรือจะค้านนันทนา ปรมานุศิษฏ์. โอชาอาเซียน. กทม. มติชน. 2556 หน้า 125 - 126